1117 Budapest,
Pázmány Péter sétány 1/A., 2.106
Tel: (1) 372-2701
E-mail: mafihe@mafihe.hu
Honlap: http://www.mafihe.hu

 Magyar Fizikushallgatók Egyesülete
Alapítva 1988-ban, közhasznú szervezet,
az International Association of Physics Students magyarországi tagja.

Jegyzőkönyv

a Magyar Fizikushallgatók Egyesületének
2006. március 27-én tartott elnökségi üléséről

Jegyzőkönyvvezető: Karcsai Balázs

Időpont: 2006. március 27.
Helyszín: Budapest, Pázmány Péter sétány 1/A.

Melléklet: Jelenléti ív

Szavazati joggal jelen vannak: Zsom András, Karcsai Balázs, Visontai Dávid, Gillemot Katalin (4 fő). Tanácskozási joggal jelen vannak: Karácsonyi József Sándor, Béky Bence.

Napirend:	1. Kulturális Csere
		2. NYIFFF
		3. CERN látogatás
		4. Fizikatörténeti Labirintus
		5. Támogatók
		6. Egyebek

Az Elnökség a napirendet 4 igen szavazattal, egyhangúlag elfogadta.

1. Kulturális Csere

Gillemot Katalin külkapcsolati felelős arról számolt be, hogy a norvég cserediákok látogatása teljes körűen elő van készítve, a program meg van szervezve.

2. NYIFFF

A szervezők eleinte nem voltak a helyzet magaslatán, mindenki a másik háta mögött intézkedett, de úgy néz ki, megoldódtak a feszültségek, és normálisan folyhat tovább a szervezés.

3. CERN látogatás

Béky Bence szervező elmondta, hogy eddig 21 fő jelentkezett. A genfi szállásnak egy héten belül meg kell adni a végleges létszámot, illetve meg kell határozni a részvételi díj összegét, hogy azt minél előbb beszedhessék.
4. Fizikatörténeti Labirintus

Zsom András szervező tájékoztatta az Elnökséget, hogy lassan elkészülnek a poszterek. Nem tudni, hogy az IAPS támogatja-e a rendezvényt az uniós pályázaton kapott pénzből. Ezen kívül több gond is adódott, az egyik az, hogy a poszterek szövegének készítői nem a várakozásoknak megfelelően dolgoznak, a másik pedig az, hogy a programnak helyet adó Elektrotechnikai Múzeum nem válaszol a megkeresésekre.

5. Támogatók

A Magyar Villamosművek Rt-től egy régebbi megállapodás értelmében minden évben támogatást kapunk a NYIFFF szervezésére. Jelenleg nem tudni, mi a helyzet, meg kell keresni Hóbor Sándor egykori elnököt az ügyben.

6. Egyebek

Hartlein Károly és az Eötvös Loránd Fizikai Társulat felkérte a Mafihét, hogy vegyen részt egy nyílt elnökségi ülésükön, és fogalmazzon meg véleményt az első évfolyamos hallgatók alulképzettségéről, problémáiról. Ezen kívül azt javasolta, hogy az Egyesület tagjai böngésszék át a Sulinet weboldal fizika részét, és szedessék le a tudománytalan tartalmakat.

A Mérnök-Fizikus Helyi Bizottság a VII. Szak7 keretében 2006. március 22-én rendezi meg a Mafihe Országos Előadói Versenyt. Karácsonyi József Sándor azt javasolta, Hogy a Mafihe Nemzeti Bizottsága ezen vagy az ezt megelőző napon tartsa ülését Budapesten.

Budapest, 2006. június 29.

Karcsai Balázs					Zsom András
         titkár						       elnök